Nena

For navnet, se Nena (navn).

Gabriele Susanne Kerner (født 24. mars 1960 i Hagen i Nordrhein-Westfalen) kjent under artistnavnet Nena, er en tysk sanger.

Musikkarrieren startet i 1979 da gitarist Rainer Kitzmann ba henne bli med i bandet The Stripes som vokalist. Bandet hadde en mindre hit i Tyskland med sangen «Ecstasy». Bandet ble oppløst etter kort tid. I 1981 flyttet hun sammen med sin daværende kjæreste til Vest-Berlin, hvor de møtte sine kommende bandmedlemmer gitarist Carlo Karges, keyboardist Uwe Fahrenkrog-Petersen, og bassist Jürgen Dehmel. Sammen så dannet de popgruppen Nena. De ga ut sin første single «Nur geträumt» i 1982, og den ble en rask hit i Tyskland etter at bandet opptrådte på TV-programmet Musikladen.

I 1983 kom det selvtitulerte debutalbumet Nena, som ga singlene Leuchtturm og  99 Luftballons som på engelsk fikk navnet 99 Red Balloons. Den sistnevnte ble en nummer 1. hit i Tyskland i 1983, og gikk inn på listene i flere andre land det påfølgende år. Den engelske versjonen nådde 1.-plass i Storbritannia, og den tyske versjonen nådde 2.-plass i USA. Bandet ble oppløst i 1987, og Nena startet sin solokarriere etter dette. 

I 2002 hadde hun en duett med Kim Wilde med sangen «Anyplace, Anywhere, Anytime», som gikk til topps på listene i Nederland og Østerrike, og havnet som nr 3 i Tyskland i 2003. I 2005 ga hun ut albumet Willst du mit mir geh'n som solgte til platinaplate. Singlen Liebe ist fra albumet gikk til topps på hitlisten i Tyskland. I oktober 2007 ga hun ut albumet Cover Me, med kun coverlåter, blant annet av David Bowie, Rolling Stones og Rammstein.

I 2007, sammen med Philipp Palm, Thomas Simmerl, og Silke Steinfadt, startet hun skolen Neue Schule Hamburg, som er en skole etter Sudbury-modellen.

I 2009 utkom albumet Made in Germany, som gikk rett inn på 3.-plass på de tyske albumlistene.  

24. mars 2010 fylte Nena 50 år. Jubileet ble blant annet feiret med en turné som omfattet konserter i Tyskland, Østerrike, Sveits, Nederland, Frankrike, England, Polen, Danmark og Italia.

I anledning det førtiårige jubileet siden debuten spilte hun sommeren 2018 en rekke konserter i Tyskland Østerrike og Sveits under turneen «Nichts versäumt».

 Diskografi 
 Nena (1983) 
 ? (Fragezeichen)  (1984) 
 99 Luftballons (1984)
 Feuer und Flamme (1985) 
 It's All In The Game (1985)
 Eisbrecher (1986)
 Wunder gescheh'n  (1989) 
 Komm lieber Mai... (1990) 
 Nena Die Band (1991)
 Bongo Girl (1992) 
 Und alles dreht sich (1994) 
 Nena singt die schönsten Kinderlieder (1994)
 Nena Live (1995)
 Unser Apfelhaus (1995) 
 Nena und die Bambus Bären Bande (1996)
 Jamma nich (1997) 
 Nenas Weihnachtsreise (1997) 
 Wenn alles richtig ist, dann Stimmt was nich (1998) 
 Nena macht... Rabatz (1999)
 Chokmah (2001) 
 Nenas Tausend Sterne (2002)
 Nena feat. Nena (2002) 
 Madou und das Licht der Fantasie (2002)
 Nena Live Nena (2004) 
 Willst du mit mir gehn (2005) 
 Cover me (2007)
 Himmel, Sonne, Wind und Regen (2008)
 Made in Germany (2009)
 Du bist gut (2012)
 Oldschool (2015)

 Referanser 

 Eksterne lenker 





Kategori:Tyske sangere
Kategori:Personer fra Hagen